MOONG โชว์กำไรปี 61 พุ่ง 65% รับรายได้โตแกร่ง พ่วงปันผล 0.26 บ./หุ้น XD 29 เม.ย.นี้
MOONG โชว์กำไรปี 61 พุ่ง 65% มาที่ 127.66 ลบ. จากปีก่อนกำไร 77.28 ลบ. รับรายได้โตแกร่ง พ่วงปันผล 0.26 บ./หุ้น XD 29 เม.ย.นี้ เคาะวันจ่าย 17 พ.ค.62
27 ก.พ. 2562

บริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG รายงานผลการดำเนินงานประจำปี 2561 สิ้นสุดวันที่ 31 ธ.ค.61 มีกำไรสุทธิดังนี้

โดยผลการดำเนินงานประจำปี 2561 มีผลกำไรเพิ่มขึ้น เนื่องจากรายได้จากการขายในปี 2561 จำนวน 878.69 ล้านบาท เพิ่มขึ้น 83.32 ล้านบาท จาก 795.37 ล้านบาทในปี 2560 หรือเพิ่มขึ้น 10.48% ทั้งนี้ เป็นผลมาจากการขายสินค้าแม่และเด็กที่เพิ่มสูงขึ้น รวมถึงยอดขายผ่านช่องทางพาณิชย์อิเล็กทรอนิคส์และยอดขายผ่านช่องทางการส่งออกไปยังประเทศลาวที่เพิ่มสูงขึ้นด้วย
อีกทั้ง ส่วนแบ่งกำไรจากเงินลงทุนในบริษัทร่วม เพิ่มขึ้น 23.40 ล้านบาท หรือเพิ่มขึ้น 35.14% จาก 66.60 ล้านบาท ในปี 2560 เป็น 90 ล้านบาท ในปี 2561 จากกำไรของบริษัทร่วมที่เพิ่มสูงขึ้น
พร้อมกันนี้ บริษัทยังประกาศจ่ายปันผลจากงวดดำเนินงานในวันที่ 1 ม.ค.61 ถึงวันที่ 31 ธ.ค.61 อัตราจ่ายเป็นเงินสด (บาทต่อหุ้น) 0.26 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 29 เม.ย. 2562 ทั้งนี้ กำหนดจ่ายเงินปันผลในวันที่ 17 พ.ค. 2562